KLASA: 030-02/23-01/134

Ur. Broj: 2181-179-23-1

Split, 11. kolovoza 2023. godine.

**OBAVIJEST O PROVOĐENJU JAVNE RASPRAVE O PRIJEDLOGU PLANA UPRAVLJANJA ZAŠTIĆENIM PODRUČJIMA I PODRUČJIMA EKOLOŠKE MREŽE PU 6105 HVAR**

Na temelju članka 138. Zakona o zaštiti prirode („Narodne novine“, br. 80/13, 15/18, 14/19, i 127/19), i članka 16. Statuta Javne ustanove za upravljanje zaštićenim dijelovima prirode na području Splitsko-dalmatinske županije „More i krš“, Upravno vijeće Javne ustanove „More i krš“ na svojoj 15. sjednici održanoj 11. kolovoza 2023. godine objavljuje

**JAVNU RASPRAVU O PRIJEDLOGU PLANA UPRAVLJANJA ZAŠTIĆENIM PODRUČJIMA I PODRUČJIMA EKOLOŠKE MREŽE PU 6034-1 KANJON RIJEKE CETINE**

Provodi se javna rasprava o Prijedlogu plana upravljanja zaštićenim područjima i područjima ekološke mreže (PU 6034-1): Kanjon rijeke Cetine (u daljnjem tekstu: Prijedlog plana upravljanja).

Javna rasprava o Prijedlogu Plana upravljanja trajati će 30 dana od **15. kolovoza 2023. do 15. rujna 2023. godine.**

Javni uvid u Prijedlog Plana upravljanja može se obavljati svakog radnog dana od 09:00 do 12:00 sati u prostorijama Javne ustanove „More i krš“, na adresi Prilaz braće Kaliterna 10, 21 000 Split.

Prijedlog Plana upravljanja može se preuzeti na službenoj internetskoj stranici Javne ustanove „More i krš“( <https://moreikrs.hr/>).

Javno izlaganje Prijedloga Plana upravljanja održati će se dana 5. rujna 2023. u gradu Omišu, na adresi Ilirsko sjemenište, Glagoljaška 11, 21310 Omiš s početkom u 9:30 sati.

Obavijest o eventualnoj promjeni održavanja javnog izlaganja biti će naknadno i pravovremeno objavljena na službenoj internetskoj stranici ( <https://moreikrs.hr/>)

Mišljenja, prijedlozi i primjedbe Plana upravljanja mogu se dostaviti na sljedeće načine:

* upisati u knjigu primjedbi koja će biti dostupna na mjestu uvida
* poštom na adresu Javna ustanova „More i krš“, Prilaz braće Kaliterna 10, Split s naznakom „Javna rasprava o Prijedlogu Plana upravljanja“
* na e-mail adresu Javne ustanove „More i krš“ : [info@moreirks.hr](mailto:info@moreirks.hr)

Svi prijedlozi, mišljenja i primjedbe koji ne budu dostavljeni u roku i nisu čitko napisani, potpisani imenom i prezimenom fizičke osobe, odnosno nazivom pravne osobe s adresom podnositelja prijedloga ili primjedbe, neće se uzeti u obzir u pripremi izvješća o javnom uvidu.

Pozivamo Vas da se uključite u postupak javne rasprave te dostavite svoja očitovanja, primjedbe i prijedloge.

**RAVNATELJ:**

**dipl. iur. Domagoj Lažeta**